პაპიშ ოლქი

პაპიშ ოლქი (იტალ. Stato Pontificio, ლათ. Dicio Pontificia) — თეოკრატიული სახენწჷფო აპენინიშ ჩქონს, ნამუსჷთ მართუნდეს რომიშ პაპეფი 756 წანაშე 1870 წანაშახ. პაპიშ ოლქი რდჷ ართ-ართი უდიდაში იტალიური სახენწჷფო იტალიაშ გოართოიანაფაშახ. 

პაპიშ ოლქიშ ისტორია იჭყაფჷ მაბრუო ოშწანურაშე, მუჟამსჷთ ფრანკეფიშ მაფა პიპინ კუნტაქ რომიშ პაპის სტეფანე II-ს გეგნოჩჷ ლანგობარდეფიშ ჸოფილი ტერიტორიეფი: რომიშ ოლქი, ჸოფილი რავენაშ საეგზარქოსო დო პენტაპოლისი. რენესანსიშ ბორჯის პაპიშ ოლქიქ გიფართინუ დო პაპიქ გინირთჷ იტალიაშ ართ-ართი უნძალიერაში დო შანულამი მამართალო, თაშნეშე ბჟადალური ქირსიანობაშ მადუდეთ. ტერიტორიული ექსპანსიაშ პიკის პაპიშ ოლქი იკათუანდჷ თეხანური ლაციოშ, მარკეშ, უმბრიაშ, რომანიაშ რეგიონეფს დო ემილიაშ ნორთის. 1861 წანაშო რომიშ პაპიშ დიხეფიშ უმენტაშობა იტალიაშ ომაფექ ქიდეკინჷ. ხვალე ლაციო სქიდუდჷ პაპიშ კონტროლიშ თუდო. 1870 წანას პაპიქ მიოდინუ ლაციო, თაშნეშე რომი დო ტერიტორიაქ საართოთ ვადასქიდჷ. პაპიშ მართუალაშ თუდო სქიდუდჷ ხვალე რომიშ მორჩილი ნორთი ლეონინა, ნამუშ უკუპაცია იტალიური სახენწჷფოს ვაუკეთებჷ. 1929 წანას, იტალიაშ ფაშისტი ლიდერქ ბენიტო მუსოლინიქ რომიშ პაპიწკჷმა გაფორმჷ ლატერანიშ პაქტი, ნამუშ ნძალათ იტალიაშ თარობაქ ქიჩინჷ პაპიშ რსული სუვერენიტეტი ვატიკანს.

რესურსეფი ინტერნეტის
 ენციკლოპედია ბრიტანიკა

კატეგორია:პაპიშ ოლქი
კატეგორია:პაპიშ ოლქიშ ისტორია
კატეგორია:იტალიაშ ისტორია
კატეგორია:რომიშ ისტორია